CELEX: 62017CN0384
Language: fi
Date: 2017-06-27 00:00:00
Title: Asia C-384/17: Ennakkoratkaisupyyntö, jonka Szombathelyi Közigazgatási és Munkaügyi Bíróság (Unkari) on esittänyt 27.6.2017 – Dooel Uvoz-Izvoz Skopje Link Logistic N&N v. Budapest Rendőrfőkapitánya

25.9.2017   
            
            
               FI
            
            
               Euroopan unionin virallinen lehti
            
            
               C 318/6
            
         Ennakkoratkaisupyyntö, jonka Szombathelyi Közigazgatási és Munkaügyi Bíróság (Unkari) on esittänyt 27.6.2017 – Dooel Uvoz-Izvoz Skopje Link Logistic N&N v. Budapest Rendőrfőkapitánya
   (Asia C-384/17)
   (2017/C 318/10)
   Oikeudenkäyntikieli: unkari
   
      Ennakkoratkaisua pyytänyt tuomioistuin
   
   Szombathelyi Közigazgatási és Munkaügyi Bíróság
   
      Pääasian asianosaiset
   
   
      Valittaja: Dooel Uvoz-Izvoz Skopje Link Logistic N&N
   
      Vastapuoli: Budapest Rendőrfőkapitánya
   
      Ennakkoratkaisukysymykset
   
   
               1)
            
            
               Onko verojen ja maksujen kantamisesta raskailta tavaraliikenteen ajoneuvoilta tiettyjen infrastruktuurien käytöstä 17.6.1999 annetun Euroopan parlamentin ja neuvoston direktiivin 1999/62/EY (1) 9 a artiklassa säädetty oikeasuhteisuuden vaatimus, sellaisena kuin Euroopan unionin tuomioistuin on sitä tulkinnut 22.3.2017 antamassaan tuomiossa Euro-Team (C 497/15 ja C 498/15, EU:C:2017:229), suoraan sovellettava direktiivin säännös?
            
         
               2)
            
            
               Jos verojen ja maksujen kantamisesta raskailta tavaraliikenteen ajoneuvoilta tiettyjen infrastruktuurien käytöstä 17.6.1999 annetun Euroopan parlamentin ja neuvoston direktiivin 1999/62/EY 9 a artiklassa vahvistettu oikeasuhteisuuden vaatimus, sellaisena kuin Euroopan unionin tuomioistuin on sitä tulkinnut 22.3.2017 antamassaan tuomiossa Euro-Team (C 497/15 ja C 498/15, EU:C:2017:229), ei ole suoraan sovellettava direktiivin säännös,
               sallitaanko ja edellytetäänkö kansallisen lainsäädännön unionin oikeuden mukaisessa tulkinnassa, että kansallinen tuomioistuin ja kansalliset hallintoviranomaiset täydentävät – lainsäädännön kansallisen tason täytäntöönpanon puuttuessa – nyt käsiteltävän asian kannalta merkityksellistä Unkarin lainsäädäntöä oikeasuhteisuuden vaatimusta koskevilla aineellisilla perusteilla, jotka on vahvistettu Euroopan unionin tuomioistuimen 22.3.2017 antamassa tuomiossa Euro-Team (C 497/15 ja C 498/15, EU:C:2017:229)?
            
         
      (1)  EUVL 1999, L 187, s. 42.